8

Sitja nú níu einstaklingar í afmælisnefndinni. Ráðinn var framkvæmdastjóri vegna undirbúnings og framkvæmdar hátíðarhaldanna sem hóf störf 1. júní 2017. Afmælisnefnd heldur úti vefsíðunni www.fullveldi1918.is þar sem finna má heildardagskrá afmælisársins. Strax í upphafi tók afmælisnefnd þá ákvörðun að leita til stofnana, félagasamtaka og landsmanna við mótun dagskrár afmælisársins. Lögð var áhersla á vönduð og fjölbreytt verkefni sem hafa skírskotun til tilefnisins hvort sem litið er til fortíðar, nútíðar eða framtíðar. Hvatt var til verkefna sem fela í sér nýsköpun, samstarf og þátttöku almennings auk þess sem lögð var áhersla á að ná til barna og ungs fólks. Óhætt er að segja að viðbrögð hafi verið góð og barst afmælisnefnd fjöldi tillagna. Valdar voru um 100 tillögur sem styrktar voru og prýða dagskrána sem hófst 1. janúar og stendur út árið. Auk þess er fjöldi þátttökuviðburða á dagskrá afmælisársins. Viðburðirnir eru nú um 340 og fara fram um land allt, afar fjölbreyttir og tengjast flestum sviðum samfélagsins. Ljóst er að með þessari aðferð hefur tekist að virkja mikinn fjölda fólks til beinnar þátttöku og um leið orðið til fjölbreytt og metnaðarfull dagskrá sem almenningur í landinu hefur notið. Óhætt er að segja að þessar jákvæðu undirtektir sem og þátttaka ýmissa stofnana, félagasamtaka og fyrirtækja í atvinnulífinu séu forsenda þess að ná markmiði afmælisnefndar um að við fögnum öll saman 100 ára fullveldi Íslands. Á vefsíðu afmælisnefndar er einnig margvíslegur fróðleikur og fréttir. Afmælisnefnd heldur jafnframt úti facebook-síðunni Fullveldi Íslands þar sem viðburðir á dagskrá afmælisársins eru kynntir. Þessi vettvangur er einnig notaður til að kynna samstarfs- verkefni, til dæmis Vísindavefinn sem svarar einni spurningu á viku um hvaðeina sem tengist 1918, og til að miðla fréttum af verkefnum afmælisnefndar og öðrum verkefnum sem tilgreind eru í þingsályktun þessari.

- b. Halda hátíðarfund á Þingvöllum 18. júlí 2018 en þann dag fyrir einni öld var samningum um fullveldi Íslands lokið. (Ábyrgðaraðili: Alþingi.)
- Vorið 2017 var skipaður vinnuhópur innan skrifstofu Alþingis sem hafði á hendi undirbúning að Þingvallafundinum og jafnframt samráð við þá aðila utan þings sem kæmu að undirbúningnum. Í júlí 2017 óskaði skrifstofan eftir samstarfi við Framkvæmdasýslu ríkisins um framkvæmdir við smíði þingpalls fyrir hátíðarþing- fundinn, þ.e. frumathugun á verkinu, áætlunargerð og eftirlit. Um svipað leyti var síðan leitað eftir því við Ríkisútvarpið að það myndi sýna beint frá þingfundinum. Auk þess var leitað til annarra aðila um samstarf; lögreglu, þjóðgarðsins á Þingvöllum og Vega- gerðarinnar.

Þegar undirbúningur hátíðarfundarins hófst var ljóst að veigamesti framkvæmda- og kostnaðarþátturinn yrði pallur fyrir þingmenn og gesti þingsins. Þegar hátíðarþingfundir voru haldnir árið 1994 og 2000 á Þingvöllum voru byggðir timburpallar. Eftir nokkra umfjöllun um þingpalla var ákveðið að leigja svokallaða sviðspalla, en það var talinn einfaldari og umhverfisvænni kostur. Aldrei var reiknað með fjölmenni á Þingvöllum miðvikudaginn 18. júlí, líkt og verið hafði á þjóðhátíðum á Þingvöllum áður. Allir væru þó velkomnir til Þingvalla til að fylgjast með hátíðarþingfundinum en ákveðið var að leggja meira í sjónvarpsútsendingu frá þingfundinum en á fyrri hátíðarfundum. Fáir gestir komu á fundinn en sjónvarpsáhorf reyndist mikið. Eftir frumathugun og gerð fyrstu áætlana um uppsetningu þingpalla birti Framkvæmdasýsla ríkisins auglýsingu í Fréttablaðinu um miðjan mars 2018 þar sem